  Туспуктэм: Руслан Нуриахметов Наталия Сильвестрова 12-тӥ гудырикошконэ Алнаш ёросысь Холодной Ключ гуртын МАЛЕФЕСТ вожвылъяськон-фестиваль ортчоз. Удмуртиысь крезьгуро группаослы ужрадэ пыриськыны ӵекто. Со сярысь ёрослэн тӧроез Алексей Семёнов «ВКонтакте» мерлыко вотэсысь бамаз ивортӥз. Вожвылъяськонэ пӧртэм жанръёсын шудӥсь, пӧртэм кылын кырӟась группаосты возьмало. Куриськонъёсты чӧлсконпусъя 15-тӥ пӧсьтолэзёзь келяны луэ. Вормисьёслы микшерной пульт, акустической и микрофонной радиосистема кузьмалозы. Нимысьтыз ӧтем куно - MALEFICIUM ARUNGQUILTA группа Фестивальын палаткаосын лагерь радъялозы, куноос инкуазьын шутэтскыны быгатозы. Ужрад позыръяськонэн йылпумъяськоз, калыкез DJ Петров шулдыртоз. Ӵектос егитъёслэн кичӧлтонъёссыя «Атмосфера» вожвылъяськонын вормиз но 400 сюрс пала манет утӥз. Тегъёс: крезьгур фестиваль вожвылъяськон Алнаш Удмуртия  